Diari Oficial de la Generalitat Valenciana


Sumari del DOGV 9126, del 13-07-2021 (2021/7591)

Extracte de la Resolució de 8 de juliol de 2021, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9126

Data del DOGV
:   13-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7591


Data del document
:   08-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 8 de juliol de 2021, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2021. [2021/7591]  
BDNS (identif.): 574291.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/574291  
  
Primer. Entitats beneficiàries  
Les entitats sense ànim de lucre que reunisquen els requisits establits en l'article 9 de les bases reguladores.  
  
Segon. Objecte  
Subvencions per a l'exercici 2021, per a:  
a) Programes de prevenció i protecció de la infància i l'adolescència.  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials  
c) Programes de formació a persones professionals que interactuen en el desenvolupament de la seua professió amb persones menors d'edat.  
  
Tercer. Bases reguladores  
Les bases es recullen en l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció (d'ara en avant, Ordre 2/2021), publicada en el Diari Oficial de la Generalitat Valenciana (d'ara en avant, DOGV) núm. 9041, de 15 de març de 2021.  
  
  
Quart. Import  
1. El crèdit previst en Llei 4/2020, de 30 de desembre, de pressupostos de la Generalitat per a l'exercici 2021 és de 400.000 euros.  
2. La distribució del crèdit entre els programes és la següent:  
a) Per a programes de prevenció i protecció: 120.000 euros  
b) Per a programes per al foment de l'acolliment familiar, així com per a l'adopció de xiquetes i xiquets amb característiques molt especials: 180.000 euros.  
c) Per a programes de formació a persones professionals que interactuen en el desenvolupament de la seua professió amb persones menors d'edat: 100.000 euros.  
3. L'import de la subvenció es determinarà d'acord amb el que disposa l'article 18 de l'Ordre 2/2021.  
  
Cinqué. Termini de presentació de sol·licituds  
El termini de presentació de sol·licituds serà de quinze dies hàbils comptats a partir de l'endemà de la publicació de la convocatòria en el DOGV.  
  
Sisé. Altres dades  
1. Les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat mitjançant l'enllaç que corresponga, segons la classe de programa, dels que figuren a continuació:  
a) Programes de prevenció i protecció de la infància i l'adolescència.  
http://www.gva.es/es/inicio/procedimientos'id\_proc=21251  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials.  
http://www.gva.es/es/inicio/procedimientos'id\_proc=21294  
c) Programes de formació a persones professionals que interactuen en el desenvolupament de la seua professió amb persones menors d'edat.  
http://www.gva.es/es/inicio/procedimientos'id\_proc=21046  
2. La documentació a aportar és la prevista en el resolc 5é de la resolució de convocatòria.  
3. La valoració es realitzarà d'acord amb els criteris establits en el capítol I del títol II de l'Ordre 2/2021.  
4. Per a concedir la subvenció es requereix aconseguir una puntuació mínima de 60 punts, dels quals almenys 20 hauran de correspondre als criteris específics per a la classe de programa sol·licitat.  
5. Els actes administratius i resolucions del procediment es notificaran mitjançant publicació en portal web de l'òrgan convocant, excepte la resolució de concessió, que es notificarà mitjançant publicació en el DOGV.  
  
València, 8 de juliol de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.